ประกาศจังหวัดสมุทรสาครประกาศจังหวัดสมุทรสาครเรื่องกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศ อาศัยอำนาจตามคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พ.ศ. ๒๕๕๙เพื่อเป็นการป้องกันอันตรายและแก้ไขปัญหาความเดือดร้อนความเสียหายที่จะเกิดขึ้นแก่ชุมชนประชาชน และอากาศยานจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศจังหวัดสมุทรสาครโดยความเห็นชอบของคณะกรมการจังหวัดสมุทรสาครและสภาวัฒนธรรมจังหวัดสมุทรสาครจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศดังนี้๑.นอกจากการจุดและปล่อยในงานของจังหวัดหรืออำเภอจัดให้มีขึ้นเองห้ามมิให้ผู้ใดจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้๓.กำหนดระยะเวลาในการจุดและปล่อยฯ ต้องเป็นไปตามหลักเกณฑ์ดังนี้๓.๑ให้กระทำได้ตามขนบธรรมเนียม วัฒนธรรมและประเพณีแห่งท้องถิ่นตามความเหมาะสม๓.๒ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคม ของทุกปีโดยให้จุดและปล่อยในช่วงเวลา ๑๘.๐๐ นาฬิกา ถึงเวลา ๐๑.๐๐ นาฬิกา ของวันถัดไป๓.๓ให้กระทำในโอกาสวันเฉลิมพระชนมพรรษาของพระมหากษัตริย์พระราชินี หรืองานเฉลิมพระเกียรติของพระบรมวงศานุวงศ์ในงานเทศกาลงานรื่นเริงต่าง ๆหรืองานที่ทางราชการจัดขึ้นโดยให้จุดและปล่อยในช่วงเวลา ๐๘.๐๐ นาฬิกา ถึงเวลา๒๔.๐๐ นาฬิกา๓.๔ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๐๘.๐๐ นาฬิกา ถึงเวลา ๒๔.๐๐ นาฬิกา๓.๕ห้ามจุดและปล่อยในขณะที่มีอากาศยานบินผ่านสถานที่จุดและปล่อย๓.๖ห้ามจุดและปล่อยพลุ หรือวัตถุอื่นใดที่คล้ายคลึงกัน กรณีหากมีการเสด็จพระราชดำเนินของพระมหากษัตริย์พระราชินี หรือพระบรมวงศานุวงศ์ในพื้นที่จังหวัดหรือในพื้นที่จังหวัดใกล้เคียงโดยทางเครื่องบินพระที่นั่งโดยให้งดการจุดและปล่อยโดยเด็ดขาดและให้เลื่อนการจุดหรือปล่อยออกไปตามที่นายอำเภอเห็นสมควร๔.ชนิด ขนาด และจำนวน๔.๑พลุต้องมีขนาดเส้นผ่าศูนย์กลางของท่อไม่เกิน ๖ นิ้ว๔.๒พลุที่นำมาจุดและปล่อยต้องเป็นพลุที่นำมาจากผู้ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำหรือค้าซึ่งดอกไม้เพลิง(ป.๕)๕.สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ๕.๑สถานที่จุดและปล่อยพลุ หรือวัตถุอื่นใดที่คล้ายคลึงกัน ให้กระทำได้ในสถานที่ราชการหน่วยงานของรัฐ เอกชน หรือสถานที่อื่นตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุ หรือวัตถุอื่นใดที่คล้ายคลึงกัน ต้องไม่อยู่ในบริเวณใกล้เคียงกับสถานีบริการน้ำมันในระยะ๓๐๐ เมตร โรงพยาบาลในระยะ ๑๐๐ เมตร๕.๓ห้ามมีการจุดและปล่อยโดยเด็ดขาดในพื้นที่เฝ้าระวังพิเศษระดับ ๑ (พื้นที่สีแดง) คือบริเวณแนวขึ้น- ลง สนามบิน ที่อยู่ห่างจากทางขึ้น - ลงของเครื่องบิน ห่างข้างละ ๔.๖ กิโลเมตร เป็นระยะทางยาว๑๘.๕ กิโลเมตร จากหัวทางวิ่งทั้ง ๒ ด้าน โดยเด็ดขาด๕.๔พื้นที่อื่นให้กระทำได้เมื่อได้รับอนุญาตจากนายอำเภอท้องที่โดยให้นายอำเภอระบุพื้นที่การจุดปล่อยให้ชัดเจนถึงขอบปริมณฑลในการอนุญาตให้จุดปล่อย๖.มาตรการในการป้องกันมิให้มีการเล่นการพนัน๖.๑ห้ามจัดให้มีการพนันขันต่อในการจุดและปล่อยพลุหรือวัตถุอื่นใดที่คล้ายคลึงกัน๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆ หรือกระทำเครื่องหมายสัญลักษณ์อื่นใด หรือกระทำการอื่นใดอันเป็นข้อชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๗.กำหนดมาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑พลุ หรือวัตถุอื่นใดที่คล้ายคลึงกัน ที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕)๗.๒ให้ผู้จัดงานหรือได้รับอนุญาตให้จัดให้มีสถานที่จุดและปล่อยหรือได้รับอนุญาตให้จุดและปล่อยจัดหาอุปกรณ์ดับเพลิงเพื่อเตรียมการรักษาความปลอดภัยก่อนหรือขณะมีการจุดและปล่อยพลุ๗.๓ให้ผู้รับอนุญาตฯต้องจัดให้มีผู้ประสานงานการจุดและปล่อยพลุหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย๒ คน เพื่อทำหน้าที่ในการแจ้งศูนย์ควบคุมการบิน (ถ้ามีในพื้นที่)ก่อนการจุดและปล่อยในวัน เวลาที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อย๗.๔ผู้ได้รับอนุญาตฯ ต้องจัดให้มีการเฝ้าระวัง ป้องกันรักษาความปลอดภัยเกี่ยวกับอัคคีภัยหรือความเสียหายใด ๆ อันอาจจะเกิดขึ้นได้จากการจุดและปล่อยฯตามสมควรและเหมาะสมโดยให้ผู้เข้าชมอยู่ห่างจากฐานจุดและปล่อยพลุไม่น้อยกว่า ๕๐เมตร๗.๕การจุดและปล่อยพลุ หรือวัตถุอื่นใดที่คล้ายคลึงกันต้องขออนุญาตล่วงหน้าก่อนวันจุดและปล่อยไม่น้อยกว่า ๑๕ วัน๘.ผู้ได้รับอนุญาตฯ ตามประกาศนี้ ไม่ถือเป็นเหตุพ้นผิดหากการจุดและปล่อยพลุหรือวัตถุอื่นใดที่คล้ายคลึงกันก่อให้เกิดความเสียหายแก่อากาศยาน ชุมชน หรือประชาชน๙.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับตามข้อ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๑๐.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๑๑พฤศจิกายน พ.ศ. ๒๕๕๙อำพล อังคภากรณ์กุลรองผู้ว่าราชการจังหวัดรักษาราชการแทนผู้ว่าราชการจังหวัดสมุทรสาครปริยานุช/จัดทำ๒๑ พฤศจิกายน๒๕๕๙วิศนี/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๕๘ ง/หน้า ๔๓/๑๔ พฤศจิกายน ๒๕๕๙